Terje Vigerust

Terje Vigerust (1928–2009) var en norsk lærer, kjent som pioner innenfor leirskoler i Norge.

Han ble født i Dovre som nummer fem av sju søsken. Vigerust ble utdannet ved Sagene offentlige lærerskole (senere Sagene lærerhøgskole, nå del av Høgskolen i Oslo). Vigerust startet Norges første leirskole i 1957 på Rondeheim, Høvringen i Rondane. Han drev leirskolen på helårsbasis sammen med sin ektefelle til 1988, da deres datter og svigersønn overtok driften.

Vigerust var også medlem av utvalget som ble nedsatt etter ulykkespåsken i 1967. Arbeidet resulterte blant mye annet i de ni fjellvettreglene.

Terje Vigerust ble i 2008 tildelt Fjellskikkprisen fra Norges Røde Kors.

 Referanser 

 Kilder 
 Fjell og Vidde nr. 5 2008, Den Norske Turistforening

Kategori:Personer fra Dovre kommune
Kategori:Friluftsliv i Norge